Diari Oficial de la Generalitat Valenciana


Sumari del DOGV 7860, del 29-08-2016 (2016/6600)

Informació pública de l'expedient de revisió de l'autorització ambiental integrada de les instal·lacions de Mitsubishi Materials España, SAU, situades al terme municipal de Museros (València), per a la seua adaptació al que arreplega el document de conclusions de millors tecnologies disponibles per al sector de producció siderúrgica.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7860

Data del DOGV
:   29-08-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/6600


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient de revisió de l'autorització ambiental integrada de les instal·lacions de Mitsubishi Materials España, SAU, situades al terme municipal de Museros (València), per a la seua adaptació al que arreplega el document de conclusions de millors tecnologies disponibles per al sector de producció siderúrgica. [2016/6600]  
De conformitat amb el que estableix l'article 30 de la Llei 6/2014, de 25 de juliol, de Prevenció, Qualitat i Control Ambiental d'Activitats a la Comunitat Valenciana, se sotmet a informació pública l'expedient número 022/16 IPPC, relatiu a Mitsubishi Materials España, SAU, amb CIF P79524765, amb emplaçament al carrer Emperador, 2 del terme municipal de Museros (València), que té com a objecte la revisió de l'autorització ambiental integrada de les instal·lacions d'una indústria dedicada a la fabricació i comercialització de ferramentes de tall de metall dur i l'ampliació de les instal·lacions de sinterització.  
  
  
Peticionari: Mitsubishi Materials España SAU,  
Emplaçament: carrer Emperador, 2, Museros (València)  
Projecte: revisió de l'autorització ambiental integrada d'una indústria dedicada a la fabricació i comercialització de ferramentes de tall de metall dur i l'ampliació de les instal·lacions de sinterització, d'acord amb el document de conclusions de les millors tècniques disponibles per al sector producció siderúrgica publicat en el DOUE el 8 de març de 2012 amb número 135/2012.  
  
El que es posa en general coneixement perquè, en el termini de 30 dies hàbils a partir de l'endemà de la publicació d'aquest anunci en el Diari Oficial de la Comunitat Valenciana, puguen presentar les corporacions i els particulars interessats les al·legacions que estimen convenients.  
  
Durant aquest termini els interessats podran examinar els projectes presentats en la Direcció General de Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, ciutat administrativa 9 d'Octubre, Torre 1, carrer Castán Tobeñas, 77, de València, i a l'Ajuntament de Museros (València), on estaran exposats en hores d'atenció al públic.  
  
Finalitzat el període d'informació pública, s'anunciarà en el Diari Oficial de la Comunitat Valenciana el moment en què podrà consultar-se en la pàgina web de la Conselleria d'Agricultura, Medi Ambient, Canvi Climàtic i Desenvolupament Rural l'informe relatiu a les al·legacions presentades.  
  
València, 10 d'agost de 2016.- El director general del Canvi Climàtic i Qualitat Ambiental: Joan Piquer Huerga.